Alavetz cèrque ua paraula tau que se cèrque ua espada; li vie era saliuèra enes pòts e aguesta esgluma qu’ei era paraula: dauant d’aquera victòria prodigiosa e mejana, dauant d’aquera victòria sense venceires, Cambronne, desesperat, lhèue eth cap, se somet as sues enòrmes conseqüéncies; mès hè a veir era sua nullitat, hè quauquarren mès qu’escopir sus era, e aclapat peth nombre, pera fòrça e pera matèria, trape ena sua ment ua expression que li pòt aplicar: er excrement.